**Εκδήλωση «ΕΠΟΕΤ (ΟΗΟ-ΣΕΚ) Κοντά στο Προσωπικό» Κακοπετριά 2018**

Το Σάββατο 08 Σεπτεμβρίου 2018 πραγματοποιήθηκε με μεγάλη επιτυχία η ετήσια εκδήλωση της ΕΠΟΕΤ(ΟΗΟ-ΣΕΚ) στις κατοικίες ΤΕΥ-ΑΤΗΚ στην Κακοπετρία. Η εκδήλωση που έχει γίνει θεσμός πραγματοποιείται για δέκατη συνεχή χρόνια και έχει αγκαλιαστεί από τον κόσμο της Cyta.

Παρόλο των κακών καιρικών συνθηκών κατά την διάρκεια του διημέρου, στην εκδήλωση συμμετείχαν πέραν των 650 ατόμων, τόσο εν ενεργεία υπάλληλοι όσο και συνταξιούχοι συνάδελφοι αλλά και ωρομίσθιο προσωπικό, οι οποίοι διανυκτέρευσαν στις κατοικίες ΤΕΥ-ΑΤΗΚ και σε δωμάτια που η οργάνωση διευθέτησε σε δύο ξενοδοχεία στην Κακοπετριά.

Η εκδήλωση αυτή εντάσσεται στο πλαίσιο της κοινωνικής προσφοράς της οργάνωσης και συμβάλει στην ανάπτυξη κλίματος εμπιστοσύνης , συναδελφοσύνης και γνωριμίας μεταξύ των εργαζομένων στον Οργανισμό μας.

Η ΕΠΟΕΤ (ΟΗΟ-ΣΕΚ) πέραν της συνεισφοράς της στα συνδικαλιστικά δρώμενα του Οργανισμού μας θα συνεχίσει να προσφέρει και στην ευημερία των μελών μας.

 

 

     